Bilanțul zilei. Peste 420 de noi cazuri de COVID-19 şi 7 decese.
Peste 420 de noi cazuri de COVID şi 7 decese la pacienţi confirmaţi cu noul coronavirus au fost raportate în ultimele 24 de ore. Până vineri, 65.676 de persoane diagnosticate cu infecţie cu SarsCov-2 au decedat. În ultimele 24 de ore au fost raportate de către INSP 7 decese (4 bărbaţi şi 3 femei).
În ultimele 24 de ore au fost înregistrate 427 cazuri noi de persoane infectate cu SARS – CoV – 2, cu 46 mai mult faţă de ziua anterioară. 50 dintre cazurile noi din 24 de ore sunt ale unor pacienţi reinfectaţi, testaţi pozitiv la o perioadă mai mare de 90 de zile după prima infectare.Distinct de cazurile nou confirmate, în urma retestării pacienţilor care erau deja pozitivi, 55 persoane au fost reconfirmate pozitiv.În unităţile sanitare de profil, numărul de persoane internate în secţii cu COVID-19 este de 568, cu 14 mai puţin faţă de ziua anterioară. De asemenea, la ATI sunt internate 81 persoane, cu două mai puţin decât în ziua anterioară. Dintre cei 81 pacienţi internaţi la ATI, 68 sunt nevaccinaţi.Din totalul pacienţilor internaţi, 25 sunt minori, toţi fiind internaţi în secţii, la fel ca în ziua anterioară.Până vineri, 65.676 de persoane diagnosticate cu infecţie cu SarsCov-2 au decedat.În ultimele 24 de ore au fost raportate de către INSP 7 decese (4 bărbaţi şi 3 femei), dintre care un deces raportat anterior intervalului de referinţă.Dintre cele 7 decese, două au fost înregistrate la categoria de vârstă 60-69 de ani, două la categoria 70-79 de ani şi 3 la categoria de vârstă peste 80 de ani. Toate decesele înregistrate sunt ale unor pacienţi care prezentau comorbidităţi.Din totalul de 7 pacienţi decedaţi, 5 au fost nevaccinaţi şi doi vaccinaţi. Pacienţii vaccinaţi care au decedat aveau vârsta cuprinsă între 64-66 de ani.